UDHËZIM
Nr. 25, datë 1.9.2023

PËR NUMRIN E NXËNËSVE PËR KLASË DHE NORMAT E PUNËS MËSIMORE NË OFRUESIT E ARSIMIT PROFESIONAL

Në mbështetje të pikës 4, të nenit 102, të Kushtetutës së Republikës së Shqipërisë dhe të shkronjës “b”, të nenit 7, të ligjit nr. 15/2017, “Për arsimit dhe formimin profesional në Republikën e Shqipërisë”,

UDHËZOJ:

Numri i nxënësve për klasë dhe normat e punës mësimore në ofruesit e arsimit  profesional janë si më poshtë:
I. Numri i nxënësve për klasë, numri i drejtuesve dhe norma mësimore javore e mësuesve dhe e drejtuesve
1. Numri i nxënësve për klasë:
a) Klasat në arsimin profesional formohen  jo më pak se 15 nxënës;
b) Në drejtimet mësimore “bujqësi”, “veterinari”, “pyje”, “ndërtim”, “detari”, “gjeologji-miniera”, “kërkim, shpim dhe shfrytëzim i naftës dhe gazit” dhe “tekstil-konfeksion” klasat formohen me jo më pak se 12 nxënës;
c) Klasat në arsimin pas të mesëm formohen jo më pak se 10 nxënës.
2. Ndarja e klasave paralele të bëhet sipas këtij rregulli:
a) dy klasa paralele, kur numri i nxënësve është 30–59;
b) tri klasa paralele, kur numri i nxënësve është 60–90;
c) katër klasa paralele, kur numri i nxënësve është 91–120; 
d) pesë klasa paralele, kur numri i nxënësve është 121–150;
e) ndarja e nxënësve në më shumë se pesë klasa paralele bëhet për çdo rritje të numrit me 30 nxënës.
3. Numri i drejtuesve:
a) Kur numri i nxënësve është 200–450, emërohet një nëndrejtor shkolle;
b) Kur numri i nxënësve është 450–700, emërohen dy nëndrejtorë shkolle;
c) Kur numri i nxënësve është mbi 700, emërohen tre nëndrejtorë shkolle.
4. Norma mësimore javore e mësuesve dhe e drejtuesve
a) Normat për lëndët e kulturës së përgjithshme:
	i. Mësuesi i gjuhës shqipe dhe i letërsisë
	18 orë në javë;

	ii. Mësuesi i: gjuhës së huaj, matematikës, fizikës, biologjisë, kimisë, informatikës, historisë, gjeografisë, teknologjisë, shkencave shoqërore (filozofi, psikologji, qytetari, sociologji), ekonomisë dhe mësuesi ndihmës 
	20 orë në javë;


	iii. mësuesi i lëndëve të tjera 
	22 orë në javë.




b) Normat për lëndët e kulturës profesionale:
	i. Mësues i teorisë profesionale
	20 orë në javë;

	ii. Mësues i praktikës profesionale
	22 orë në javë.



c) Normat për drejtuesit:
	i. drejtori i shkollës, pavarësisht nga numri i nxënësve
	

	ii. nuk ka ngarkesë mësimore
	

	iii. nëndrejtori, pavarësisht numrit të nxënësve 
	6 orë në javë;

	iv. përgjegjësi i njësisë së zhvillimit, pavarësisht numrit të nxënësve norma është 50 % e ngarkesës së orëve mësimore javore
	

	v. përgjegjësi i bazës prodhuese 
	15 orë në javë.



Nëndrejtorët e shkollës dhe përgjegjësi i bazës prodhuese e plotësojnë normën e tyre mësimore javore vetëm me orë të profilit të diplomës që zotërojnë.
5. Norma e vlerësimit të arritjeve
a) Drejtori i institucioneve publike ofruese të AFP-së, me 81–700 nxënës: 4 orë në javë (3 orë për vlerësim të cilësisë së procesit mësimor dhe l orë për dokumentacionin shkollor);
b) Drejtori i institucioneve publike ofruese të AFP-së me mbi 700 nxënës: 3 orë në javë (2 orë për vlerësim të cilësisë së procesit mësimor dhe 1 orë për dokumentacionin shkollor);
c) Nëndrejtori i institucioneve publike ofruese të AFP-së me 81–700 nxënës: 4 orë në javë (3 orë për vlerësim të cilësisë së procesit mësimor dhe 1 orë për dokumentacionin shkollor);
d) Nëndrejtori i institucioneve publike ofruese të AFP-së me mbi 700 nxënës: 3 orë në javë (2 orë për vlerësim të cilësisë së procesit mësimor dhe 1 orë për dokumentacionin shkollor).
II. Organizimi i mësimit në arsimin profesional
1. Orët teorike zhvillohen me të gjithë klasën në lëndët e teorisë profesionale.
2. Orët e praktikës profesionale zhvillohen në grupe me jo më shumë se 15 nxënës, sipas drejtimeve dhe profileve.
III. Dispozita të veçanta
1. Ngarkesë mësimore javore është numri i orëve mësimore që i ngarkohet punonjësit arsimor për çdo javë të vitit mësimor. Ngarkesa mësimore javore përfshin orët e mësimit të çdo lënde që përmban plani mësimor dhe çdo orë të përcaktuar në këtë udhëzim.
2. Mësuesi i lëndëve të kulturës së përgjithshme, mësuesi i teorisë profesionale dhe i praktikës profesionale plotëson normën mësimore javore me lëndë të profilit të diplomës që zotërojnë.
3. Në rastet kur mësuesi nuk ka orë të mjaftueshme në profilin e diplomës që zotëron, mësuesi ngarkohet me orë mësimore të profileve të përafërta si vijon:
a) Mësuesi i lëndëve të përgjithshme, e plotëson ngarkesën javore me orë mësimore të profileve të përafërta, sipas shtojcës 1 bashkëlidhur këtij udhëzimi;
b) Mësuesi i teorisë dhe i praktikës profesionale, i plotëson me orë mësimore të përafërta me profilin e diplomës së tij;
c) Në arsimin e mesëm profesional, për shpërndarjen e ngarkesës mësimore sipas profileve dhe për përcaktimin e mësuesve që mbeten pa ngarkesë mësimore, drejtoritë e shkollave së pari do të plotësojnë me orë mësimore mësuesit që janë diplomuar në lëndën/profilin sipas përcaktimeve të pikave 4 dhe 5, të kreut I dhe shtojcës 1 të këtij udhëzimi.
4. Puna e mësuesit kujdestar barasvlerësohet me 2 orë mësimore në javë.
5. Mësuesi që drejton bibliotekën e shkollës i llogariten:
a) 2 orë në javë, kur shkolla ka bibliotekë dhe ka deri në 300 nxënës;
b) 3 orë në javë, kur shkolla ka bibliotekë dhe ka mbi 301–600 nxënës;
c) 4 orë në javë, kur shkolla ka bibliotekë dhe ka mbi 600 nxënës.
6. Mësuesi drejtues i departamentit mësimor (përgjegjës i departamentit të kulturës profesionale) dhe mësuesi drejtues i ekipit lëndor (kryetar i ekipit lëndor, kultura e përgjithshme) i ulen 2 orë mësimore në javë.
7. Mësuesit që janë pjesë e njësisë së zhvillimit ju ulen orët sipas llogaritjeve, si më poshtë vijon:
a) Formula e llogaritjes së ngarkesës totale javore të angazhimit të anëtarëve të njësisë së zhvillimit është: 
K1 x numrin e nxënësve + K2 x numrin e drejtimeve mësimore = numrin e orëve mësimore javore, ku koeficienti K1= 0,02 dhe koeficienti K2 = 2”
b) Në ngarkesën mësimore totale javore të llogaritur sipas kësaj formule, nuk përfshihet ngarkesa mësimore javore e përgjegjësit të njësisë së zhvillimit, e cila përcaktohet sipas pikës 3 të këtij udhëzimi.
8. Mësuesi që merret me veprimtaritë artistike dhe mësuesi që kryen detyrën e koordinatorit të qeverisë së nxënësve, për shkollat nën 700 nxënës i llogariten 2 orë në javë dhe për shkollat mbi 700 nxënës i llogariten 4 orë në javë.
9. Mësuesi, në shkollat me më shumë se 700 nxënës, që kanë palestër dhe krijojnë e stërvitin ekipe sportive, jo në më shumë se dy lloje sporti për femra dhe meshkuj, i ulet norma mësimore javore me 3 orë në javë.
10. Mësimi në lëndën e edukimit fizik zhvillohet i ndarë, sipas gjinisë dhe kur është e mundur mësuesi të jetë i së njëjtës gjini me nxënësit. Ndarja sipas gjinisë bëhet sipas kësaj rregulle:
a) në institucionet e arsimit të mesëm profesional, kur numri i nxënësve për çdo gjini është jo më pak se 10 nxënës, mësimi i edukimit fizik u bëhet i ndarë në gjini;
b) në ofruesit e arsimit të mesëm profesional që kanë klasa paralele, kur numri i nxënësve për çdo gjini në të paktën një paralel, është më i vogël se 10 nxënës, mësimi i edukimit fizik të bëhet i ndarë në gjini, por duke bashkuar dy paralele;
c) në ofruesit e arsimit të mesëm profesional, që nuk kanë klasa paralele, kur numri i nxënësve për çdo gjini është më i vogël se 10, mësimi i edukimit fizik të bëhet pa u ndarë në gjini.
11. Mësuesve që vlerësojnë testimet e provimeve kombëtare të arsimit bazë, t’u llogaritet për efekt pagese orë mësimore për 3 teste të vlerësuara.
12. Mësuesve që vlerësojnë fazën II të olimpiadave kombëtare të organizuara nga ministria përgjegjëse për arsimin, t’u llogaritet për efekt pagese l orë mësimore për 3 teste të vlerësuara.
[bookmark: _GoBack]13. Çdo anëtari të komisionit të vlerësimit të provimeve të teorisë dhe praktikës profesionale, t’u paguhet një orë mësimore, për çdo 10 nxënës që marrin pjesë në provim. 
14. Mësuesit të teknologjisë së informacionit dhe komunikimit/informatikës, i cili është i ngarkuar nga shkolla me administrimin e SMIP-it, i zbriten 2 orë mësimore javore.
15. Mësuesit mbikëqyrës të Maturës Shtetërore i ulet norma me 2 orë mësimore në javë.
16. Të gjitha normat e veçanta, të përcaktuara në kreun V e këtij udhëzimi, për efekte financiare kanë vlerën e orës mësimore.
17. Mësuesit, të cilëve u është ulur ngarkesa për kryerjen e veprimtarive të ndryshme të përcaktuara në këtë udhëzim, nuk mund të ngarkohen me orë shtesë të pagueshme.
18. Masa e pagesës për orën mësimore mbi ngarkesën mësimore javore bëhet sipas tarifave të përcaktuara me vendim të Këshillit të Ministrave.
19. Çdo orë mësimore e realizuar nga mësuesi mbi ngarkesën mësimore javore të tij paguhet si orë mbi normë, në fund të çdo muaji.
20. Në arsimin e mesëm profesional mësuesi lejohet të ketë orë mbi normë/ngarkesë jo më shumë se 30% të ngarkesës mësimore javore.
21. Pagesa e orëve shtesë bëhet detyrimisht në fund të çdo muaji. Drejtoria e shkollës të llogarisë periodikisht pagesat e orëve shtesë, me qëllim që pagesa e orëve shtesë të përfituara nga mësuesit gjatë muajit përkatës, të jetë në përputhje me orët faktike të realizuara nga mësuesi.
IV. Dispozitat e fundit 
1. Normat e punës mësimore dhe numri i nxënësve për klasë në ofruesit e arsimit profesional, do të jenë si më sipër, duke filluar nga viti shkollor 2023–2024.
2. Udhëzimi nr. 28, datë 14.10.2019, “Për numrin e nxënësve për klasë dhe normat e punës mësimore në institucionet e arsimit profesional”, i ndryshuar, shfuqizohet.
3. Për zbatimin e këtij udhëzimi ngarkohen Ministria e Financave dhe Ekonomisë, Agjencia Kombëtare e Punësimit dhe Aftësimit, Agjencia Kombëtare e Arsimit, Formimit Profesional dhe Kualifikimeve dhe ofruesit publik të arsimit profesional.
Ky udhëzim hyn në fuqi menjëherë dhe botohet në Fletoren Zyrtare.

MINISTËR I FINANCAVE DHE EKONOMISË 
Delina Ibrahimaj 

SHTOJCË 1
ARSIMI PROFESIONAL DHE MËSUESIT SIPAS PROFILIT

a) Kurrikula bërthamë
	Nr.
	Lëndët
	Profili i kërkuar
	Profili i përafërt

	1
	Gjuhë shqipe
	Gjuhë shqipe dhe letërsi
	

	2
	Letërsi
	Gjuhë shqipe dhe letërsi
	

	3
	Gjuhë e huaj e parë
	Gjuhë e huaj (anglisht, frëngjisht…)
	

	4
	Matematikë
	Matematikë, matematikë-fizikë
	Fizikë

	5
	Fizikë
	Fizikë, matematikë-fizikë
	Matematikë

	6
	Kimi
	Kimi, biologji-kimi
	

	7
	Biologji
	Biologji, biologji-kimi
	

	8
	Histori
	Histori, histori-gjeografi
	Gjeografi

	9
	Gjeografi
	Gjeografi, histori-gjeografi
	Histori

	10
	Qytetari
	Shkenca sociale
	Histori-gjeografi

	11
	Filozofi
	Shkenca sociale
	Filozofi

	12
	Ekonomi
	Shkenca sociale
	Ekonomi

	13
	TIK
	Informatikë, TIK, matematikë-informatikë
	Matematikë

	14
	Edukimi fizik, sporte dhe shëndeti
	Edukim fizik
	



b) Kurrikulat me zgjedhje
	Nr.
	Lëndët
	Profili i kërkuar
	Profili i përafërt

	1
	Letërsi
	Gjuhë shqipe dhe letërsi
	

	2
	Gjuhë e huaj e dytë
	Gjuhë e huaj (anglisht, frëngjisht…)
	

	3
	Fizikë
	Fizikë, matematikë-fizikë
	Matematikë

	4
	Kimi
	Kimi
	Biokimi

	5
	Biologji
	Biologji, biologji-kimi
	Kimi

	6
	Histori
	Histori, histori-gjeografi
	Gjeografi

	7
	Gjeografi
	Gjeografi, histori-gjeografi
	Histori

	8
	Psikologji
	Shkenca sociale
	Filozofi, histori-gjeografi

	9
	Sociologji
	Shkenca sociale
	Filozofi, histori-gjeografi

	10
	Teknologji
	TIK, Fizikë
	Shkencat e natyrës, Informatikë, Inxhinieri

	11
	TIK
	Informatikë, TIK, matematikë-informatikë
	Matematikë, fizikë

	12
	Edukimi fizik, sporte dhe shëndeti
	Edukim fizik
	

	13
	Arte
	Arti skenik, muzikë, art figurativ
	Gjuhë shqipe dhe letërsi



